Қонуни Ҷумҳурии Тоҷикистон

 Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника»

**Моддаи 1.** Ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника» аз 18 марти соли 2015(Ахбори Маҷлиси Олии Ҷумҳурии Тоҷикистон, с.2015, №3, мод.219; с.2018, №5, мод.281) тағйиру иловаҳои зерин ворид карда шаванд:

1. Дар моддаи 1:

- сархати дуюм дар таҳрири зерин ифода карда шавад:

**«- аттестатсияи кормандони илмӣ ва (ё) илмию техникии тахассуси олӣ** – баҳодиҳӣ, муайян кардани донишҳои касбӣ, маҳорат ва сатҳи касбии кормандони илмӣ ва (ё) илмию техникии тахассуси олӣ, инчуниндодани дараҷаву унвонҳои илмӣ ба онҳо;»;

- дар сархати сеюм калимаҳои «Комиссияи олии аттес­татсионӣ» ба калимаҳои «Комиссияи олии аттестатсионии назди Президенти Ҷумҳурии Тоҷикистон» иваз карда шаванд;

- сархати панҷум дар таҳрири зерин ифода карда шавад:

**«- Комиссияи олии аттестатсионии назди Президенти Ҷумҳурии Тоҷикистон –** комиссияе, ки низоми миллии аттес­татсияи кормандони илмӣ ва (ё) илмию техникии тахассуси олиро танзим менамояд;»;

- ба сархати понздаҳум пас аз калимаҳои «муқарраргардида» ва «(муҳаққиқон)» мувофиқан калимаҳои «аз ҷониби Комиссияи олии аттестатсионии назди Президенти Ҷумҳурии Тоҷикистон» ва «ва (ё) илмию техникӣ» илова карда шуда, калимаҳои «рисолаҳои илмӣ» ба калимаҳои «рисолаи илмӣ (диссертатсия)» иваз карда шаванд;

- дар сархати шонздаҳум калимаҳои «рисолаҳои илмӣ,» ба калимаҳои «рисолаҳои илмӣ (диссертатсияҳо),» иваз карда шаванд;

- сархати бистусеюм дар таҳрири зерин ифода карда шавад:

**«- унвонҷӯии дараҷаи илмӣ** – фаъолияти илмӣ ва (ё) илмию техникии тахассуси олӣ, ки берун аз аспирантура, докторантура аз рӯи ихтисос, докторантура ва постдокторантура барои навиштани рисолаи илмӣ (диссертатсия) равона шудааст;».

2. Дар сархати ёздаҳуми моддаи 5 калимаи «маҷмӯи» ба калимаи «маҷмааи» иваз карда шавад.

3. Дар моддаи 6:

- сархати ҳафтум хориҷ карда шавад;

- сархатҳои ҳаштум ва нуҳум дар таҳрири зерин ифода карда шаванд:

«- тасдиқи тартиби додани дараҷаҳои илмӣ;

- тасдиқи тартиби додани унвонҳои илмӣ;»;

- дар сархати даҳум калимаҳои «низомномаи намунавӣ» ба калимаи «низомнома» иваз карда шаванд;

- дар сархати ёздаҳум калимаҳои «рисолаҳои илмии» ба калимаҳои«рисолаҳои илмии (диссертатсияҳои)» иваз карда шаванд.

4. Моддаи 9 дар таҳрири зерин ифода карда шавад:

**«Моддаи 9. Ваколатҳои Комиссияи олии аттестатсионии назди Президенти Ҷумҳурии Тоҷикистон**

Ба ваколатҳои Комиссияи олии аттестатсионии назди Президенти Ҷумҳурии Тоҷикистон дохил мешаванд:

- аттестатсияи кормандони илмӣ ва (ё) илмию техникии тахассуси олӣ тибқи қонунгузории Ҷумҳурии Тоҷикистон;

- таҳия ва барои тасдиқ ба Ҳукумати Ҷумҳурии Тоҷикистон пешниҳод намудани низомнома оид ба шӯрои диссертатсионӣ;

- таҳия ва барои тасдиқ ба Ҳукумати Ҷумҳурии Тоҷикистон пешниҳод намудани тартиби додани дараҷаҳои илмӣ;

- таҳия ва барои тасдиқ ба Ҳукумати Ҷумҳурии Тоҷикистон пешниҳод намудани тартиби додани унвонҳои илмӣ;

- таҳия ва барои тасдиқ ба Ҳукумати Ҷумҳурии Тоҷикистон пешниҳод намудани тартиби бақайдгирии давлатии рисолаҳои илмии (диссертатсияҳои) ҳимояшуда;

- ҳамкории байналмилалӣ оид ба аттестатсияи кормандони илмӣ ва (ё) илмию техникии тахассуси олӣ;

- гузаронидани нострификатсияи (баробарарзишии) ҳуҷҷатҳо доир ба дараҷаҳои илмӣ ва унвонҳои илмӣ, ки дар давлатҳои хориҷӣ дода шудаанд;

- таҳия ва тасдиқи шиносномаи ихтисосҳои илмӣ ва (ё) илмию техникии тахассуси олӣ дар Ҷумҳурии Тоҷикистон, ки аз рӯйи онҳо дараҷа ва унвонҳои илмӣ дода мешаванд;

- таҳлил ва мониторинги фаъолияти шӯроҳои диссертатсионии муассисаҳои илмӣ, муассисаҳои таҳсилоти олии касбӣ ва муассисаҳои таҳсилоти касбии баъд аз муассисаи олии таълимӣ оид ба тайёр намудани кормандони илмӣ ва (ё) илмию техникии тахассуси олӣ;

- амалӣ намудани ваколатҳои дигари пешбининамудаи қонунгузории Ҷумҳурии Тоҷикистон.».

5. Дар сархати сеюми қисми 2 моддаи 11 калимаҳои «рисолаҳои илмӣ» ба калимаҳои «рисолаҳои илмӣ (диссертатсияҳо)» иваз карда шаванд.

6. Дар қисми 8 моддаи 12 калимаи «салоҳияти» ба калимаи «ваколати» иваз карда шавад.

7. Қисми 2 моддаи 17 дар таҳрири зерин ифода карда шавад:

«2. Корманди илмие (муҳаққиқе), ки дараҷа ва унвони илмӣ дорад, ҳамчун корманди илмии тахассуси олӣ эътироф мешавад.».

8. Дар қисми 3 моддаи 18 калимаҳои «рисолаҳои илмӣ» ба калимаҳои «рисолаҳои илмӣ (диссертатсияҳо)» иваз карда шаванд.

9. Сархати панҷуми қисми 1 моддаи 25 дар таҳрири зерин ифода карда шавад:

«- Комиссияи олии аттестатсионии назди Президенти Ҷумҳурии Тоҷикистон;».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти** **Ҷумҳурии Тоҷикистон Эмомалӣ Раҳмон**

ш. Душанбе, 19 июли соли 2019, №1636

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника» ҷонибдорӣ карда шавад.

Р**аиси Маҷлиси миллии**

**Маҷлиси Олии Ҷумҳурии Тоҷикистон М. Убайдуллоев**

**ш. Душанбе, 11 июли соли 2019, № 697**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи фаъолияти илмӣ ва сиёсати давлатӣ оид ба илму техника» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

ш. Душанбе, 7 июни соли 2019, № 1373